ԵՐՐՈՐԴ ՆԱՄԱԿ ԻՄ ԱՆԾԱՆՈԹ ԸՆԹԵՐՑՈՂԻՆ

*(որի մեջ էստաֆետը հանձնում եմ նրա ձեռքը)*

Իմ երկու նախորդ նամակներում պատմեցի քեզ այն մասին, թե մարդիկ ինչ չարիքներ կարող են հասցնել ուրիշ մարդկանց կամ ուժեղ ժողովուրդը՝ ավելի թույլ ժողովրդին։ Հիմա կասեմ, թե ինչի համար և ինչ նպատակով եմ գրում քեզ այս նամակները և ինչ եմ սպասում քեզնից։

Եթե համբերությամբ կարդացիր աոաջին երկու նամակ­ներս՝ սկզբից մինչև վերջ, ուրեմն դրանով իսկ արդեն մի բան արեցիր հայկական հարցի համար, որովհետև դրանով ճանաչեցիր այն ու կյանքի տարբեր պարագաներում վկայելու ես ճշմարտության օգտին։

Իսկ եթե այդ նամակներս կարդալուց-վերջացնելուց հետո մտածեցիր. «Այդպիսի բաները մոռանալ չի կարելի» և ուրիշներին տվեցիր կարդալու, ուրեմն արդեն շատ բան ես արել։ Կամ գուցե կարդալուց հետո ամոթի զգացում ապրեցիր՝ մարդ լինելուցդ ամաչեցիր, քանի որ նախ և առաջ քեզ են ուղղված այդ նամակները։ Դա զարմանալի չէ և ոչ էլ պատահական քանի որ 50 տարի հետո հայկական հարցը դադարել է սովորական քաղաքական հարց լինելուց և վերաճել է մեր բա­րոյական դարի առաջնակարգ մի խնդրի։

Եվ այդ բնորոշման մեջ է թաքնված հակիրճ պատասխա­նը բոլոր նրանց, ովքեր ինձ կառարկեն, թե հայերը իրենք պետք է փոխհատուցում պահանջեն իրենց կրած վիրավորանքների համար և իրենք պայքարեն իրենց հայրենիքի անկախու­թյան համար։ Վիրավորանքներ են լինում, որոնց համար տու­ժած կողմը ինքը դիմում է դատարան և հասնում արդարու­թյան։ Բայց կան նաև այնպիսի ոճրագործություններ, մեծ մասամբ մարդասպանություններ, որոնց արդար փոխհատուցման համար աշխատում է սպանվածին ու նրա ընտանիքին բոլորովին օտար մարդը՝ դատախազը։ Նա հանդես է գալիս որ­պես ոտնատակ արված բարոյական օրենքի պաշտպան։ Դրանք այսպես կոչված հասարակական մեղադրանքի հարցեր են։

Եթե մի մարդու տանջամահ անելու համար գոյություն ու­նի հասարակական մեղադրանքի արդար իրավունք, ապա ինչու այդ իրավունքը մերժվում է ամբողջ նահատակված ժողովրդի՝ հրաշքով կենդանի մնացածների ժառանգներին։

Ոտնատակ արված բարոյական օրենքների դատապաշտ­պանն ենք մենք, ու կլինենք այնքան ժամանակ, մինչև որ թուրքական կառավարությունը չփոխհատուցի հայերին 50 տարի առաջ կատարված ժողովրդասպանության համար, այսինքն տիեզերային մասշտաբով ոճրագործության համար, կամ մինչև որ դատապարտվի հատկապես դրա համար ստեղծված միջազգային դատարանի կողմից։ Իսկ այն փաստը, որ մենք

հայ չենք, թույլ է տալիս մեզ դատապարտել առանց կողմնապահության՝ մեղքի ու վիրավորանքի կշեռքի ստույգ ցուցումների հիման վրա։

Իրավունք չունեմ հուշելու քեզ, հարգելի ընթերցողս, որևէ կոնկրետ անելիք։ Հավանական է, որ դա ավելի մեծ նախաձեռնությամբ ես օժտված, քան ես, և անպայման ունես ավելի Բարենպաստ օբյեկտիվ պայմաններ։

Իսկ եթե դու քահանա ես կամ հոգևոր առաջնորդ, ապա պատմիր գոնե քո հավատացյալներին այդ ցավոտ հարցի մասին, որը խայտառակեց մեր հայրերի սերունդը ու ամենավեհ խնդիր է դարձել մեր սերնդի համար։ Ու սովորեցրու նրանց «այս պարզ աղոթքը, որը պարունակում է իր մեջ հայկական հարցի իրական բովանդակությունը իր ամբողջությամբ.

«Ով Տեր Աստված, ողորմածությունդ ցույց տուր Արևմըտյան Հայաստանի տարաբախտ ժողովրդին, որպես պարգև նրա կրած անչափ չարչարանքների համար և թույլ տուր, որ նրա հաջորդ սերունդները խաղաղ ու ապահով ապրեն և աշխատեն իրենց հայրենի հողում»։

Այս աղոթքը ես ժամանակին ուղարկեցի Ամերիկա 900 00 մատյաններին... **(անընթեռնելի)...,** բայց գուցե չեն ստացել, քանի որ պատասխան չստացա նրանցից։

Եթե ուսուցիչ ես դու, սիրելի ընթերցող, պատմիր գոնե մանուկներին այդ հարցի մասին, պատմիր աննման գեղեցկությամբ ծաղկող երկրի մասին, որը հետո վերածվեց ածխացած ավերակների, պատմիր հնագույն հոյակապ քաղաքների մասին, որոնք մշակույթի մեծ կենտրոններ են եղել, իսկ այսօր հիշեցնում եմ պղծված գերեզմանոցներ. պատմիր գեղեցիկ և իմաստուն ժողովրդի մասին, որն այդքան շատ **բան** է տվել մարդկությանը, պատմիր, որ այսօր ապրող սերնդի ՛աչքի առաջ նրանից բարբարոսաբար խլեցին իրենց հայրենի հողը 3 միլիոն մարդկանց կյանքի հետ միասին, խլեցին նրա համար միայն, որ դարձնեն ավերակ, աղբանոց, անապատ։

Եթե կին ես, ապա ինքդ գիտես, թե ինչ կարող ես անել. ու կկարողանաս անհամեմատ ավելի շատ, քան մենք՝ տղամարդիկս։

Եթե գրող ես կամ հրապարակախոս, արա այն, ինչ որ "ես եմ անում, միայն թե արա շատ ավելի, շատ ու շատ ավելի լավ, քան ես եմ անում։

Իսկ եթե հասարակական գործիչ ես, հիմնիր հայ ժողովրդի բարեկամների տեղական ընկերություն, որովհետև այդպիսի ընկերության հնարավորության սահմանները շատ մեծ են՝ անկախ նրանից, թե որտեղ է գտնվում նա։ Պատմությանը հայտնի են դեպքեր, երբ փոքրիկ քաղաքը դաոնում էր մեծ իրադարձությունների կենտրոն, այնպիսի իրադարձությունների, որոնք խորը հետք են թողել պատմական նշանակություն ունեցող շատ հարցերի բախտի վրա։ Քո կուսակցության միջոցով կամ քո ընտրական տեղամասի պատգամավորների միջոցով, պատմության մեջ ամենամեծ ոճիրներից մեկի 50-ամյա հոբելյանը անպայման պետք է օրակարգի քննարկման հարց

դաոնա քո բարձրագույն ներկայացուցիչների ժողովում՝ լինի դա համայնքների պալատ, կոնգրես թե պառլամենտ։

Աշխատիր, որ կինոնկարը ըստ Ֆրանց Վերֆելի «Մուսա լեռան 40 օրը» գրքի, անպայման ցուցադրվի քո տրամադրու­թյան տակ եղող կինոթատրոններում, հեռուստացույցով։ Ձեռնարկիր այս իմ նամակների տպագրությունը քո տպարաննե­րում ու ֆիլմի և այս նամակներիս հիման վրա կազմակերպիր հարցաթերթեր հետևյալ թեմայով.— Արևմտյան Հայաստանը պետք է անկախ դաոնա և ինչ պետք է անել այդ ուղղությամբ։ Մի խոսքով, ինքդ ավելի լավ գիտես, թե ինչ ճանապարհնե­րով ամենից ավելի հեշտ ու արդյունավետ կարելի է հասնել բո նահանգի, դեպարտամենտի կամ ամբողջ երկրի հասարակական պայծաո կարծիքին՝ հաշվի առնելով պրոֆեսիոնալ, կուսակցական և կանանց կազմակերպությունները։ Անհրաժեշ­տության դեպքում անձամբ դիմիր ամեն տեղ, ուր որ հար­կավոր է, ընդհուպ մինչև երկրի պետության ամենաբարձր օրգանները։

Հիշիր, որ նախ և առաջ ինչ գնով էլ լինի անհրաժեշտ է խախտել կարծես պայմանավորված լռությունը հայկական հարցի շուրջը, անհրաժեշտ է նորից տեղից շարժել այն, գոնե մի քիչ, գոնե մի քանի սանտիմետր։ Այսօրվա հանգամանքներն; ու ժամանակները նպաստում են լավաների գոյացմանը, իսկ լավայի աոաջացումը միշտ էլ սկսվում է այդպիսի գրեթե ան­նկատելի տեղաշարժերից։ Այսօր աշխարհի բարի կամքի տեր բոլոր մարդկանց սրբազան պարտքն է ինչ գնով էլ լինի, թույլ չտալ, որ նորից մռոացության մատնվի հայկական հարցը, և աշխատել ավելի ակտուալ դարձնելու այն թե նրա բարեկամ­ների և թե թշնամիների գիտակցության մեջ։

Եթե կարողանաս հուզել հասարակական կարծիքը քո տերիտորիայում, դա չի վրիպի կենտրոնական կառավարության ուշադրությունից և նա առնվազն գաղտնի կզգուշացնի Թուրքիայի դեսպանին, որ հասարակությունն անհանգստա­ցած է նրանով, որ Թուրքիան 1915 թ. ամենաողբերգական Իրադարձությունների 50-րդ տարեդարձին, ոչ մի քայլ չի անում հայերի հետ հաշտվելու ուղղությամբ և միաժամանակ համաշխարհային մասշտաբով հասարակական կարծիքը հանգստացնելու համար։

Չարհամարհես բողոքի ձևերից ոչ մեկը։ Քո կառավարության ամեն մի, նույնիսկ ամենաքաղաքավարի միջամտություն, կստիպի Թուրքիային որոշակի, թեկուզ և խուսափողական դիրք բռնել։

Չգիտեմ, թե արեմտաեվրոպական լեզուներով թարգման­վելուց հետո ինչ լեզվով և որ երկրում ամենից առաջ լույս կտեսնեն իմ այս նամակները։ Այս իմ «Ճանաաարհորդությու­նը անհայտի մեջ» (**թե՝** **դեպի անհայտը**— **Մ. Գ.)** մեծ ինտելեկտուալ արկածի հմայքն ունի ինձ համար, բայց միաժամա­նակ զրկում է հնարավորությունից խոսելու և գրելու տվյալ կոնկրետ երկրի կոնկրետ լեզվով։ Կանխատեսում եմ սակայն, որ դա կլինի Արեմտյան աշխարհի մեծ և հարգելի տերություններից մեկը, որն այս կամ այն կերպ Թուրքիային դաշնակից է։ Գուցե կասկածելի թվա, թե արդյոք այդպիսով մի տերություն կկամենա թեկուզ ամենագաղտնի ձևով իր դաշնակցին հիշեցնել նրա կողմից այդպես սոսկալի վիրավորված ժողովրդի իրավունքի մասին։

Այս հարցը պահանջում է մանրակրկիտ և խորաթափանց բացատրություն։ Այս նամակներս հայկական հարցի շուրջը տպագրված իմ աոաջին գործերը չեն։ Դրանց **նախորդել** են երկու հոդված։ Դրանցից մեկը «Նամակ իմ հին թուրք ծանո­թին» 1961 թ. աշնանը լույս է տեսել լեհական պարբերական մամուլում, իսկ հետո թարգմանվել է հայերեն ու անգլերեն։ Մյուսը՝ հենց նոր գրված «Բաց նամակ Ու Տանին» հոդվածն է, ՛որի մեջ Ու Տանին ներկայացնում եմ հայկական հարցի լուծ­ման կոնկրետ նախագիծը, որի մասին մանրամասն խոսելու եմ ուրիշ տեղ, իսկ այժմ վերադառնում եմ «Նամակ իմ հին թուրք ծանոթին» հոդվածիս։

Այդ հոդվածում առաջարկում եմ թուրքերին, որ իրենք լինեն իրենց դատավորը, այսինքն իրենք գնահատեն իրենց հայրերի կողմից կատարված ժողովրդասպանության ամբողջ զարհուրանքը և տղամարդուն վայել ձևով դրանից հանեն համապատասխան եզրակացություններ։ Ըստ որում, ենթադրում էի, թե իրենք կգտնեն անզեն ժողովրդի 60 տոկոսի սպանության համար փոխհատուցման համապատասխան ձևեր. ըստ որում այդ խայտառակության բիծը մաքրելու նախաձեռնությունը պետք է, իմ կարծիքով, պատկաներ հենց իրենց՝ թուրքերին՝ առանց համաշխարհային հասարակական կարծիքի ճնշման։

Վերոհիշյալ նամակս լի էր հավատքով թուրք ժողովրդի

պատվի ու ազնվության նկատմամբ։ Բայց ինչ օգուտ, քանի որ մինչև օրս այդ նամակիս չպատասխանեց ոչ մի թուրք։ Սակայն գուցե ոստիկանական խոչընդոտների պատճառով այդ նամակը չի հասել Թուրքիայի լայն հասարակությանը։ Ավաղ, այլ ճանապարհներով նրան հասցնելու հնարավորություն չունեմ։

Համենայն դեպս, այդ նամակիս նպատակն էր հիմնավո­րել այն տեսակետը, թե այսօրվա թուրքական Հայաստանի գոնե մեկ մասի ժողովրդական ազատագրումը պատմական անհրաժեշտություն է, որը Թուրքիան ներկա իրադրության մեջ չի կարող անտեսել, քանի որ դա մեր աչքի առաջ ամբողջ աշխարհում տեղի ունեցող ապագաղութացման օջախներից է **(մեջբերում «Իմ** հին **թուրք ծանոթին» նամակից՝ անգլերեն** - Մ**. Գ.)։**

*(շարունակելի)*